Η ρήξη ινώδους δακτυλίου του μεσοσπονδύλιου δίσκου (annular tear) συμβαίνει εξαιτίας της ρήξης του εξωτερικού στρώματος ενός σπονδυλικού δίσκου, συνήθως λόγω ηλικίας ή τραυματισμού. Παρ’ ότι δεν προκαλεί σε κάθε περίπτωση πόνο, τα συμπώματα συνήθως γίνονται ολοένα και πιο έντονα αν το υλικό στο εσωτερικό του δίσκου ωθείται προς το σημείο της ρήξης και ασκεί πίεση σε κάποιο νεύρο της σπονδυλικής στήλης. Τα συμπτώματα αυτά μπορεί να φτάσουν σε βαθμό που καθιστούν δύσκολη τόσο την καθημερινότητα ενός ατόμου όσο και την ποιοτική ξεκούρασή του.